title: De Volkskrant
text: de Volkskrant ("kazetenn ar bobl" e nederlandeg) a zo ur pemdezieg izelvroat embannet diouzh ar mintin. Ment un tabloid a zo dezhañ abaoe an 29 a viz Meurzh 2010.
  
  Istor
  E 1919 e voe krouet De Volkskrant . D'an 2 a viz Here 1919 e voe embannet an niverenn gentañ hag adalek 1921 e teuas da vezañ pemdeziek. Pa voe krouet e oa stag ouzh Strollad ar gristenien. Pa voe adsavet e 1945 e voe dilojet burevioù ar gazetenn eus Den Bosch da Amsterdam. Er bloavezhioù 1960 e teuas da vezañ ur gazetenn eus an tu-kleiz, a-raok kemmañ en-dro er bloavezhioù 1980.
  
  Gwerzh
  E 2002 e veze gwerzhet 326 000 skouerenn anezhañ bemdez, ha 263 845 skouerenn e 2008. War zigresk ez a ar gwerzhañ bepred, an trede kazetenn bemdeziek gwerzhet ar muiañ en Izelvroioù eo c'hoazh, goude De Telegraaf hag Algemeen Dagblad.
  
  Perc'hennañ
  De Volkskrant a oa perc'hennet gant PCM Uitgevers N.V., un embanner hag a zo perc'henn war NRC Handelsblad, Algemeen Dagblad ha Trouw ivez. Betek ar 1añ a viz Genver 2003 e oa perc'hennet Het Parool gant PCM Uitgevers ivez.
  
  E 2009 e voe adprenet PCM Uitgevers gant De Persgroep N.V., un embregerezh embann belgiat.
  
  Kazetennerien brudet
  Kader Abdolah
  Mohammed Benzakour
  Godfried Bomans
  Wim Boost
  Hugo Brandt Corstius
  Remco Campert
  Thomas von der Dunk
  Jan Mulder
  Michaël Zeeman
  
  Notennoù
  
  Liamm diavaez
  Lec'hienn ofisiel
  
  Kazetennoù an Izelvroioù
  Kazetennoù nederlandek